‘বন্দে মাতরম’ চর্চায় NDA সরকারকে ধুয়ে দিলেন প্রিয়াঙ্কা গান্ধী

নয়াদিল্লি: ‘বন্দে মাতরম’ নিয়ে সংসদে আলোচনার বর্তমানে কী প্রয়োজনীয়তা রয়েছে? সোমবার লোকসভায় ‘বন্দে মাতরম’-এর ১৫০ বছর (150th Anniversary Vande Mataram) পূর্তি উপলক্ষে এক বিশেষ আলোচনায় কংগ্রেসের সাংসদ প্রিয়াঙ্কা গান্ধী (Priyanka Gandhi on Vande Mataram) ভঢরা প্রধানমন্ত্রী নরেন্দ্র মোদিকে (Narendra Modi) তীব্র আক্রমণ করেন। এদিন সংসদে দাঁড়িয়ে প্রিয়াঙ্কা আত্মবিশ্বাসের সঙ্গে বলেন, ‘আমাদের প্রধানমন্ত্রী নরেন্দ্র মোদি আর আগের মতো নেই। কারণ তাঁর আত্মবিশ্বাস কমে যাচ্ছে। তাঁর নীতি দেশকে দুর্বল করছে। ক্ষমতায় যাঁরা বসে রয়েছেন, তাঁরাও চুপ। কারণ তাঁরাও জানেন আসলে কী হচ্ছে। দেশের জনগণ এখন সমস্যায়, প্রবল চাপে রয়েছেন। কিন্তু আপনারা সেটা সমাধান করছেন না…। সংসদে কেন বন্দে মাতরম নিয়ে আলোচনা হবে সেটাও প্রশ্ন তুলেছেন প্রিয়াঙ্কা গান্ধী (Priyanka Gandhi)। দেশে বহু সমস্যা থাকা সত্ত্বেও দেশের মানুষের মন গুরুত্বপূর্ণ বিষয়ের বদলে অন্যদিকে ঘুরিয়ে দেওয়ার জন্য এই কাজ বলে তোপ কংগ্রেস সাংসদের।

এ দিন বক্তব্য রাখার সময়ে ছত্রে ছত্রে কংগ্রেসকে নিশানা করেছিলেন নরেন্দ্র মোদি। কাঠগড়ায় দাঁড় করিয়েছেন স্বাধীন ভারতের প্রথম প্রধানমন্ত্রী জওহরলাল নেহরুকেও।কাঠগড়ায় দাঁড় করিয়েছেন স্বাধীন ভারতের প্রথম প্রধানমন্ত্রী জওহরলাল নেহরুকেও।সংসদে ভাষণ দিতে উঠে পাল্টা মোদিকে কটাক্ষ করে প্রিয়াঙ্কা বলেন, ‘সংসদে জাতীয় গান নিয়ে আলোচনা চলছে, যা একটি বড় আবেগ। এটি আমাদের স্বাধীনতা সংগ্রামের কথা মনে করিয়ে দেয়। এটি আমাদের সাহস, শক্তি এবং নীতির কথা মনে করিয়ে দেয়। ব্রিটিশ সাম্রাজ্য এর সামনে মাথা নত করেছিল।’প্রিয়াঙ্কা বলেন, ‘এই গানটি ১৫০ বছর ধরে জাতিক আত্মার অংশ। এটি দেশের মানুষের অন্তরের অন্তঃস্থলে রয়েছে। আজ কেন এটি নিয়ে বিতর্ক হচ্ছে জানান? এর উদ্দেশ্য কী? আসনে বাংলার নির্বাচন আসন্ন। সে কারণেই এটি নিয়ে আলোচনা হচ্ছে।’

প্রিয়াঙ্কা গান্ধী বলেন, ‘আমাদের প্রধানমন্ত্রী ভাষণ ভালই দেন, বন্দে মাতরম’ গানটিকে ভেঙে টুকরো করেছিলেন নেহরু, এমনটাই নিজের সভায় দাবি করেছিলেন প্রধানমন্ত্রী নরেন্দ্র মোদি। জবাবে প্রিয়াঙ্কা গান্ধী বলেন, “নেহরু ১২ বছর জেলবন্দি ছিলেন, এই ১২ বছর নরেন্দ্র মোদিও প্রধানমন্ত্রী হিসেবে দায়িত্ব সামলাচ্ছেন। আপনারা আমার সমালোচনা করতে পারেন, কিন্তু তিনি যদি ইসরো তৈরি না করতেন, তাহলে মঙ্গলযান তৈরি হত না। তিনি যদি এইমস না তৈরি করতেন, তাহলে বর্তমান সরকার অতিমারির কীভাবে যুদ্ধ করতেন?”

আরও পড়ুন: প্রিয়াঙ্কার তথ্যে কেঁপে গেল বিজেপি! লোকসভায় কী হল? দেখুন ভিডিও

বিজেপি অভিযোগ করেছে, মুসলিম লিগের চাপে জওহরলাল নেহরু জাতীয় গান হিসেবে ‘বন্দে মাতরম’-এর যে সংস্করণ গ্রহণ করেছিলেন, তা থেকে এর গুরুত্বপূর্ণ লাইনগুলি বাদ দেওয়া হয়েছিল। মোদি বলেছিলেন, ১৮৯৬ সালে রবীন্দ্রনাথ ঠাকুর একটি অধিবেশনে বন্দে মাতরম গেয়েছিলেন। নরেন্দ্র মোদির ভাষণের অংশ তুলে ধরে তোপ দাগেন প্রিয়ঙ্কা গান্ধী।প্রিয়ঙ্কা বন্দে মাতরমের ক্রোনোলজি ব্যক্ত করেন। কংগ্রেসের অধিবেশনে রবীন্দ্রনাথ ঠাকুর ওই গানটি গেয়েছিলেন, তা সত্ত্বেও মোদি অধিবেশনটি কার ছিল, সেটা স্পষ্ট করেননি বলেন প্রিয়াঙ্কা গান্ধী। বঙ্কিমচন্দ্র চট্টোপাধ্যায় ১৮৭৫ সালে গানটির প্রথম দুটি স্তবক লিখেছিলেন। ১৮৮২ সালে তিনি আরও চারটি স্তবক যোগ করেন এবং আনন্দমঠ গ্রন্থে এটি প্রকাশ করেন। রবীন্দ্রনাথ ঠাকুর ১৮৯৬ সালে কংগ্রেসের অধিবেশনে প্রথমবার এটি পাঠ করেছিলেন। যদিও প্রধানমন্ত্রী তাঁর ভাষণে একথা উল্লেখ করেননি।

কেন্দ্রীয় সরকারকে আক্রমণ করে প্রিয়ঙ্কা দাবি করেন, বন্দে মাতরমের ২টি প্যারা বাদ দেওয়া নিয়ে সাম্প্রদায়িক রং লাগানোর চেষ্টা করা হচ্ছে। বাবাসাহেব আম্বেদকর থেকে শুরু করে শ্যামাপ্রসাদ মুখোপাধ্যায়, সকলেই বন্দে মাতরমের ২টো প্যারাগ্রাফই গ্রহণ করেছিলেন।প্রধানমন্ত্রী নেহরুর চিঠি পড়লেন, জবাব নেতাজি কী বলেছিলেন তা কেন পড়ে শোনালেন না? তখনই বিরোধী পক্ষের সাংসদ হইহট্ট গোল করলেন সবাইকে থামিয়ে প্রিয়ঙ্কা বলেন, সামনে বাংলায় নির্বাচন আর নেতাজির কথা শুনবেন না। তিনি বলেন, বন্দে মাতরম নিয়ে নেহেরুর আগে নেতাজি চিঠি দিয়েছিলেন। নেতাজির চিঠির উত্তর দেন নেহেরু। তারপরই রবিঠাকুর চিঠি দিয়ে জানিয়েছেন, প্রথম দুই প্যারা থাকলে কোনও সমস্যা নেই। আমেঠির কংগ্রেস সাংসদ বলেন, “আমরা কেন বন্দে মাতরম নিয়ে বিতর্ক করছি?… কারণ শীঘ্রই বাংলার নির্বাচন আসছে… সরকার চায়, আমরা যেন অতীত নিয়েই মগ্ন থাকি, কারণ তারা বর্তমান ও ভবিষ্যতের দিকে তাকাতে চায় না।সাধারণ মানুষ একাধিক সমস্যায় জর্জরিত, সে সব নিয়ে সরকার কোনও সমাধান ‘খুঁজে পাচ্ছে না’ বলে দাবি করেন প্রিয়ঙ্কা৷

দেখুন ভিডিও